ai4bharat/Pralekha huggingface dataset:
PIB Headquarters
സിഎംഎഫ്ആർഐയുടെ പ്രവർത്തനം ഇനി ലക്ഷദ്വീപിലും
ലക്ഷദ്വീപ് കെവികെയുടെ ചുമതല ഇനി സിഎംഎഫ്ആർഐ വഹിക്കും; ഉന്നതതല യോഗം ഇന്ന്
കേന്ദ്ര സമുദ്രമത്സ്യ ഗവേഷണ സ്ഥാപനത്തിന്റെ  പ്രവർത്തന മണ്ഡലം ലക്ഷദ്വീപിലേക്ക് കൂടി വ്യാപിപ്പിക്കുന്നു. കവരത്തി ദ്വീപിലെ കൃഷി വിജ്ഞാന കേന്ദ്രത്തിന്റെ  നടത്തിപ്പ് ചുമതല ഇനി സിഎംഎഫ്ആർഐ വഹിക്കും. ദ്വീപ് നിവാസികളുടെ ജീവിത നിലവാരം ഉയർത്തുന്ന തരത്തിൽ ലക്ഷദ്വീപിലെ കാർഷിക-അനുബന്ധ വിഭവങ്ങൾ വിനിയോഗിക്കുന്നതിനുള്ള പദ്ധതികൾ നടപ്പിലാക്കുന്നതിന് സിഎംഎഫ്ആർഐ നേതൃത്വം നൽകും. കാർഷിക ഉൽപാദനവും കർഷകരുടെ വരുമാനവും വർധിപ്പിക്കുക, തൊഴിലവസരങ്ങൾ സൃഷ്ടിക്കുക, ചെറുകിട സംരംഭങ്ങളിലൂടെ മൂല്യവർധിത ഉൽപാദനം മെച്ചപ്പെടുത്തുക, വിപണന ശൃംഖല ശക്തിപ്പെടുത്തുക തുടങ്ങിയ ലക്ഷ്യങ്ങളോടെയാണ് സിഎംഎഫ്ആർഐക്ക് കീഴിൽ കെവികെ പ്രവർത്തിക്കുക. ലക്ഷദ്വീപിലെ നാളികേരം, ചൂരമീൻ എന്നിവയുടെ കയറ്റുമതി ശക്തിപ്പെടുത്തുന്നതിന്റെ ഭാഗമായി ഇവയ്ക്ക് അന്താരാഷ്ട്ര ഏജൻസികളുടെ സർട്ടിഫിക്കേഷൻ ലഭ്യമാക്കാനും കെവികെ ഊന്നൽ നൽകും.
കെവികെയുടെ ഭാവി പ്രവർത്തനങ്ങൾ രൂപപ്പെടുത്തുന്നതിന് ഉന്നതതല സംയുക്ത യോഗം ഇന്ന്  കവരത്തിയിൽ നടക്കും. ദേശീയ കാർഷിക ഗവേഷണ കൗൺസിൽ  ഡെപ്യൂട്ടി ഡയറക്ടർ ജനറൽ ഡോ എ കെ സിംഗ്, ലക്ഷദ്വീപ് ഭരണകൂടം കൃഷി വകുപ്പ് സെക്രട്ടറി ദാമോദർ എ ടി, ലക്ഷദ്വീപിലെ ജനപ്രതിനിധികൾ, ഐസിഎആർ ഗവേഷണ സ്ഥാപനങ്ങളിലെ ശാസ്ത്രജ്ഞർ, കർഷക പ്രതിനിധികൾ, എന്നിവർ യോഗത്തിൽ സംബന്ധിക്കും. കൂടാതെ, ചെറുകിട സംരംഭകർക്ക് മത്സ്യാവശിഷ്ടങ്ങളിൽ നിന്ന് മൂല്യവർധിത ഉൽപ്പന്നങ്ങൾ നിർമിക്കുന്നതിനുള്ള ത്രിദിന പരിശീലനവും ശനിയാഴ്ച തുടങ്ങും.
കെവികെയുടെ പ്രവർത്തന ചുമതല ഏറ്റെടുക്കുന്നതോടെ സിഎംഎഫ്ആർഐയുടെ ലക്ഷദ്വീപ് ഗവേഷണ പ്രവർത്തനങ്ങൾ കൂടുതൽ ശക്തിപ്പെടും. ലക്ഷദ്വീപിലെ മത്സ്യമേഖലയുടെ സുസ്ഥിര വികസനം ലക്ഷ്യമിട്ട് നിരവധി ഗവേഷണ പ്രവർത്തനങ്ങൾ സിഎംഎഫ്ആർഐ നടത്തിവരുന്നുണ്ട്. പവിഴപ്പുറ്റുകളുമായി ബന്ധപ്പെട്ട ജൈവവൈവിധ്യ പഠനം, ഫിഷറീസ് പരിപാലന പദ്ധതി തുടങ്ങിയവ ഇതിൽപെടും. എറണാകുളം കെവികെ സിഎംഎഫ്ആർഐക്ക് കീഴിലാണ് പ്രവർത്തിച്ചുവരുന്നത്. ഇന്ത്യയിലെ എല്ലാ തീരദേശ സംസ്ഥാനങ്ങളിലും സിഎംഎഫ്ആർഐക്ക്് ഗവേഷണ കേന്ദ്രങ്ങളുണ്ട്.
(Visitor Counter : 10
മന്ത്രിസഭ
എം.എം.ടി.സി ലിമിറ്റഡ് വഴി ജപ്പാനും ദക്ഷിണകൊറിയയ്ക്കും ഇരുമ്പയിര് നല്കുന്നതിനുള്ള ദീര്ഘകാല കരാറിന്അനുമതി
ജപ്പാനീസ് സ്റ്റീല് മില്സിനും ദക്ഷിണകൊറിയയിലെ പോസ്കോയ്ക്കും അടുത്ത അഞ്ചുവര്ഷത്തേക്കുകൂടി  +64 % ശതമാനത്തിലധികം എഫ്.ഇ അടങ്ങിയിട്ടുള്ള തരം ഇരുമ്പയിര് നല്കുന്നതിനുള്ള ദീര്ഘകാല കരാര്  പുതുക്കുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി.
വിശദാംശങ്ങള്
1. നിലവിലെദീര്ഘകാല കരാറിന് 2018 മാര്ച്ച് 31 വരെയാണ് കാലാവധിയുള്ളത്. സ്റ്റീല് മില്സ് ഓഫ് ജപ്പാനും ദക്ഷിണ കൊറിയയിലെ പോസ്കോയുമായി കരാര് പുതുക്കുന്നത് 1-4-2018 മുതല് 31-3-2023 വരെയുള്ള അഞ്ചുവര്ഷത്തേക്കായരിക്കും.
2. ദീര്ഘകാല കരാറിന്റെ അടിസ്ഥാനത്തില് ദേശീയ ധാതുവികസന കോര്പ്പറേഷന്റെയും അല്ലാതെയുമുള്ള ഇരുമ്പയിര് കുറഞ്ഞത് 3.80 ദശലക്ഷം ടണ്ണും, പരമാവധി 5.50 ദശലക്ഷം ടണ്ണും പ്രതിവര്ഷം കയറ്റുമതിചെയ്യണം. ഒപ്പം ബൈാലഡിലാ ലംപ്സ് തരത്തില്പ്പെട്ട ഇരുമ്പയിരിന് പ്രതിവര്ഷം1.81 ദശലക്ഷംമെട്രിക് ടണ്ണിന്റെയും ബൈലാഡിലാ ഫൈന്സ്തരത്തില്പ്പെട്ട ഇരുമ്പയിരിന പ്രതിവര്ഷം 2.71 ദശലക്ഷംടണ്ണിന്റേയും പരിധിയും നിശ്ചയിച്ചിട്ടുണ്ട്.
3. ഈ ദീര്ഘകാല കരാറിന്റെഅടിസ്ഥാനത്തില് എം.എം.ടി.സി വഴി ജെ.എസ്.എമ്മിനും ദക്ഷിണകൊറിയയിലെ പോസ്കോയ്ക്കും വിതരണം ചെയ്യുന്ന ഇരുമ്പയിരിന്റെ ഗുണനിലവാരം 64 ശതമാനത്തിലധികം എഫ്.ഇ അടങ്ങിയിട്ടുള്ളതായിരിക്കും. ഇതിന്റെ വിശദമായ വിഭജനം താഴെപറയുന്ന പ്രകാരമായിരിക്കും.
ജപ്പാനീസ് സ്റ്റീല് മില്സ് പ്രതിവര്ഷം 3 മുതല് 4.30 ദശലക്ഷംടണ് വരെ
പോസ്കോ, ദക്ഷിണകൊറിയ പ്രതിവര്ഷം .80 മുതല് 1.20 ദശലക്ഷം ടണ്വരെ
4. ഫ്രീ ഓണ് ബോര്ഡ് വിലയുടെ 2.8% മാര്ജിനോടെഎം.എം.ടി.സി. വഴിഏക ഏജന്സി പ്രവര്ത്തന കയറ്റുമതി എന്ന നിലവിലെ നയം തുടരും.
പ്രയോജനങ്ങള്
ദീര്ഘകാല കരാര് വഴിയുള്ള ഇരുമ്പയിരിന്റെ കയറ്റുമതി ജപ്പാന്, ദക്ഷിണകൊറിയ എന്നീ രാജ്യങ്ങളുമായി ഇന്ത്യയ്ക്ക് ഏറെക്കാലമായുള്ള ഉഭയകക്ഷിബന്ധം കൂടുതല് ശക്തിപ്പെടുത്തും. ഇതിലൂടെ ഒരു സുരക്ഷിതമായ കയറ്റുമതി വിപണി ലഭ്യമാകുകയും അത് വിദേശനാണ്യത്തിന്റെ ഒഴുക്കിന് വഴിവയ്ക്കുകയും ചെയ്യും.
ഈ കരാറിലൂടെ ഇന്ത്യയ്ക്ക് അയിരുകളുടെ കാര്യത്തില് ഒരു അന്താരാഷ്ട്ര വിപണി ലഭ്യമാകുകയും അത് നമ്മുടെ സാമ്പത്തിക സ്ഥിതി സന്തുലിതമാക്കുന്നതിന് സഹായിക്കുകയും ചെയ്യും. ഇത് ഖനനം, ചരക്കുനീക്കം തുടങ്ങി ബന്ധപ്പെട്ട മേഖലകളില് പ്രത്യക്ഷമായും പരോക്ഷമായുമുള്ള തൊഴില് അവസരങ്ങള് സൃഷ്ടിക്കും.
പശ്ചാത്തലം
 ഏര്പ്പെടുന്നതിന് എം.എം.ടി.സി ലിമിറ്റഡിനെ ചുമതലപ്പെടുത്തിയിരുന്നു.
RS/MRD
ആഭ്യന്തരകാര്യ മന്ത്രാലയം
പത്മ പുരസ്കാരങ്ങൾ-2023-നുള്ള നാമനിർദ്ദേശങ്ങൾ 2022 സെപ്റ്റംബർ 15 വരെ സമർപ്പിക്കാം
2023-ലെ റിപ്പബ്ലിക് ദിനത്തോടനുബന്ധിച്ച് പ്രഖ്യാപിക്കുന്ന പത്മ പുരസ്കാരങ്ങൾക്കുള്ള നാമനിർദ്ദേശങ്ങൾ/ശുപാർശകൾ ഓൺലൈനായി 2022 മെയ് 1 മുതൽ സമർപ്പിക്കാം. നാമനിർദ്ദേശം നൽകാനുള്ള അവസാന തീയതി 2022 സെപ്റ്റംബർ 15 ആണ്. പത്മ പുരസ്കാരങ്ങൾക്കുള്ള നാമനിർദ്ദേശങ്ങൾ/ശുപാർശകൾ ഓൺലൈനിൽ പത്മ അവാർഡ് പോർട്ടൽ https://awards.gov.in വഴി മാത്രമേ സ്വീകരിക്കുകയുള്ളൂ.
പത്മ അവാർഡുകൾ “ജനങ്ങളുടെ പത്മ” ആക്കി മാറ്റാൻ ഗവണ്മെന്റ് പ്രതിജ്ഞാബദ്ധമാണ്. അതിനാൽ എല്ലാ പൗരന്മാരും സ്വയം-നാമനിർദ്ദേശങ്ങൾ ഉൾപ്പെടെ നാമനിർദ്ദേശങ്ങൾ/ശുപാർശകൾ നൽകാൻ അഭ്യർത്ഥിക്കുന്നു.
പത്മ വിഭുഷൻ, പത്മഭൂഷൻ, പത്മശ്രീ എന്നീ പത്മപുരസ്കാരങ്ങൾ, രാജ്യത്തെ ഏറ്റവും ഉയർന്ന സിവിലിയൻ അവാർഡുകളിൽ ഒന്നാണ്. ‘വിശിഷ്ട പ്രവർത്തനം’ അംഗീകരിക്കുന്നതിനും ഒപ്പം എല്ലാ മേഖലകളിലെയും രംഗങ്ങളിലെയും ശ്രേഷ്ഠവും അസാധാരണവുമായ നേട്ടങ്ങൾ/സേവനങ്ങൾ പരിഗണിച്ചും ആണ് ഈ പുരസ്കാരങ്ങൾ നൽകുന്നത്. വംശം, തൊഴിൽ, സ്ഥാനം, ലിംഗഭേദം എന്നിവ ഇല്ലാതെ എല്ലാ വ്യക്തികളും ഈ അവാർഡിന് അർഹരാണ്. ഡോക്ടര്മാര്, ശാസ്ത്രജ്ഞര് എന്നിവരൊഴികെ പൊതുമേഖലാ സ്ഥാപനങ്ങളിലടക്കം ജോലിചെയ്യുന്ന ഗവണ്മെന്റ് ജീവനക്കാര്ക്ക് പത്മ പുരസ്കാരങ്ങള്ക്ക് അപേക്ഷിക്കാന് അര്ഹതയില്ല.
സ്ത്രീകൾ, സമൂഹത്തിൽ ദുർബലരായവർ, പട്ടികജാതി-പട്ടികവർഗ വിഭാഗം, ദിവ്യാങ് വ്യക്തികൾ കൂടാതെ സമൂഹത്തിന് നിസ്വാർത്ഥ സേവനം ചെയ്യുന്നവർ എന്നീ വിഭാഗങ്ങളിൽ നിന്ന് മികവും നേട്ടങ്ങളും ശരിക്കും അംഗീകരിക്കപ്പെടാൻ അർഹതയുള്ള പ്രതിഭകളെ തിരിച്ചറിയാൻ എല്ലാ കേന്ദ്ര മന്ത്രാലയങ്ങളും/വകുപ്പുകളും, സംസ്ഥാന/കേന്ദ്ര ഭരണ പ്രദേശ ഗവൺമെൻറ്റുകളും, ഇൻസ്റ്റിറ്റ്യൂട്ട്സ് ഓഫ് എക്സലൻസ്, ഭാരത് രത്ന/പത്മ വിഭുഷൻ ജേതാക്കൾ തുടങ്ങി എല്ലാവരും സമഗ്രമായ ശ്രമങ്ങൾ നടത്തണമെന്ന് ആഭ്യന്തര മന്ത്രാലയം ആവശ്യപ്പെട്ടു.
മേൽപ്പറഞ്ഞ പത്മ പോർട്ടലിൽ ലഭ്യമായ ഫോർമാറ്റിൽ ഉൾപ്പെടുത്തിയിരിക്കുന്ന എല്ലാ വിശദാംശങ്ങളും നാമനിർദ്ദേശങ്ങളിൽ/ശുപാർശകളിൽ അടങ്ങിയിരിക്കണം. കൂടാതെ, ശുപാർശ ചെയ്തിട്ടുള്ള വ്യക്തിയുടെ അതത് മേഖലയിലെ വിശിഷ്ടവും അസാധാരണവുമായ നേട്ടങ്ങൾ/സേവനം വ്യക്തമായി വിശദമാക്കുന്ന പരമാവധി 800 വാക്കിലുള്ള ഒരു വിവരണവും ഉൾപ്പെടുത്തണം.
ഇതുസംബന്ധിച്ച കൂടുതൽ വിവരങ്ങൾ ആഭ്യന്തര മന്ത്രാലയത്തിന്റെ വെബ്സൈറ്റിലെ  'അവാർഡുകളും മെഡലുകളും' എന്ന ശീർഷകത്തിൽ ലഭ്യമാണ്. https://padmaawards.gov.in എന്ന പത്മ അവാർഡ് പോർട്ടലിലും വിവരങ്ങൾ ലഭ്യമാണ്.
(ഈ അവാർഡുകളുമായി ബന്ധപ്പെട്ട ചട്ടങ്ങളും നിയമങ്ങളും https://padmaawards.gov.in/AboutAwards.aspx എന്ന ലിങ്കിൽ ലഭ്യമാണ്.
പ്രധാനമന്ത്രിയുടെ ഓഫീസ്
പ്രവാസി ഭാരതീയ ദിവസില് ഇന്ത്യന് പ്രവാസികള്ക്ക് പ്രധാനമന്ത്രിയുടെ ആശംസകള്
പ്രധാനമന്ത്രി ശ്രീ നരേന്ദ്ര മോദി പ്രവാസി ഭാരതീയ ദിവസില് എല്ലാവര്ക്കും, പ്രത്യേകിച്ച് ഇന്ത്യന് പ്രവാസികള്ക്ക് ആശംസകള് നേര്ന്നു.
ഒരു ട്വീറ്റില് പ്രധാനമന്ത്രി പറഞ്ഞു;
' പ്രവാസി ഭാരതീയ ദിവസിൽ എല്ലാവര്ക്കും, പ്രത്യേകിച്ച് ഇന്ത്യന് പ്രവാസികള്ക്ക് ആശംസകള്. നമ്മുടെ പ്രവാസികള് ലോകമെമ്പാടും സ്വയം വേറിട്ടുനില്ക്കുകയും വ്യത്യസ്ത മേഖലകളില് മികവ് പുലര്ത്തുകയും ചെയ്യുന്നു. അതേ സമയം, അവര് അവരുടെ വേരുകളുമായി ബന്ധപ്പെട്ടിരിക്കുന്നു. അവരുടെ നേട്ടങ്ങളില് ഞങ്ങള് അഭിമാനിക്കുന്നു.'
ND MRD
ആരോഗ്യ, കുടുംബക്ഷേമ മന്ത്രാലയം
കഴിഞ്ഞ 24 മണിക്കൂറിനുള്ളിൽ നൽകിയത് 1 കോടിയിലധികം ഡോസുകൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 62 .29 കോടി ഡോസ് വാക്സിൻ
(കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 46,759 പേർക്ക്
ചികിത്സയിലുള്ളത് ആകെ രോഗബാധിതരുടെ 1.10 ശതമാനം
രാജ്യത്ത് നിലവിൽ ചികിത്സയിലുള്ളവർ 3,59, 775
രോഗമുക്തി നിരക്ക് 97.56 %
കഴിഞ്ഞ 24 മണിക്കൂറിനിടെ 31,374 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,18,52 802 ആയി
പ്രതിവാര രോഗസ്ഥിരീകരണ നിരക്ക് ) കഴിഞ്ഞ 64 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 33 ദിവസമായി മൂന്ന് ശതമാനത്തിൽ താഴെ
ആകെ നടത്തിയത് 51.68 കോടി പരിശോധനകൾ.
പ്രധാനമന്ത്രിയുടെ ഓഫീസ്
അമേരിക്കൻ പ്രസിഡന്റുമായുള്ള ഉഭയകക്ഷി കൂടിക്കാഴ്ചയിൽ പ്രധാനമന്ത്രിയുടെ ആമുഖ പ്രസ്താവന
മിസ്റ്റർ പ്രസിഡന്റ്,
ഞാൻ നിങ്ങളോട് എന്റെ ഹൃദയംഗമമായ നന്ദി പ്രകടിപ്പിക്കുന്നു, ഒപ്പം ജിൽ ബൈഡനോടും ഞാൻ എന്റെ ഹൃദയംഗമമായ നന്ദി രേഖപ്പെടുത്തുന്നു. നിങ്ങൾ എന്നെയും ഞങ്ങളുടെ പ്രതിനിധികളെയും സ്നേഹപൂർവ്വം സ്വാഗതം ചെയ്ത രീതി, അതിന് ഞാൻ നിങ്ങളോട് എന്റെ നന്ദി രേഖപ്പെടുത്തുന്നു, കൂടാതെ ഇന്ന് നിങ്ങൾ ഇന്ത്യൻ സമൂഹത്തിന് വൈറ്റ് ഹൗസിന്റെ വാതിലുകൾ തുറന്നിട്ടതിനാലും അമേരിക്കയും ഇന്ത്യയും തമ്മിലുള്ള ഭാവി തന്ത്രപരമായ ബന്ധങ്ങൾക്ക് സാക്ഷ്യം വഹിക്കാൻ ആയിരക്കണക്കിന് ഇന്ത്യക്കാർ നമു ക്കിടയിലുണ്ടായിരുന്നു.
ശ്രേഷ്ഠരേ ,
താങ്കൾ എല്ലായ്പ്പോഴും ഇന്ത്യയുടെ അഭ്യുദയകാംക്ഷിയാണ്, താങ്കൾക്ക് എപ്പോൾ, എവിടെ അവസരം ലഭിച്ചാലും, ഇന്ത്യ-യുഎസ് ബന്ധത്തിന്റെ പ്രാധാന്യത്തിന് താങ്കൾ എല്ലായ്പ്പോഴും വലിയ ഊന്നൽ നൽകിയിട്ടുണ്ട്. 8 വർഷം മുമ്പ്, യുഎസ്-ഇന്ത്യ ബിസിനസ് കൗൺസിലിനെ അഭിസംബോധന ചെയ്യുമ്പോൾ താങ്കൾ വളരെ പ്രധാനപ്പെട്ട ഒരു കാര്യം പറഞ്ഞതായി ഞാൻ ഇപ്പോഴും ഓർക്കുന്നു. താങ്കൾ പറഞ്ഞു - "ഞങ്ങളുടെ ലക്ഷ്യം ഇന്ത്യയുടെ ഉറ്റ ചങ്ങാതിയാകുക എന്നതാണ്." താങ്കളുടെ ഈ വാക്കുകൾ ഇന്നും പ്രതിധ്വനിക്കുന്നു. ഇന്ത്യയോടുള്ള താങ്കളുടെ വ്യക്തിപരമായ പ്രതിബദ്ധത ധീരവും ഉത്കര്ഷേച്ഛ നിറഞ്ഞതു മായ നിരവധി നടപടികൾ സ്വീകരിക്കാൻ ഞങ്ങളെ പ്രേരിപ്പിക്കുന്നു.
ഇന്ന്, ഇന്ത്യയും അമേരിക്കയും ബഹിരാകാശത്തിന്റെ ഉയരങ്ങളിൽ നിന്ന് സമുദ്രത്തിന്റെ ആഴങ്ങളിലേക്ക്, പുരാതന സംസ്കാരം മുതൽ കൃത്രിമ ബുദ്ധി വരെ എല്ലാ മുന്നണികളിലും തോളോട് തോൾ ചേർന്ന് നടക്കുന്നു.
നയതന്ത്ര വീക്ഷണകോണിൽ നിന്ന് ഏതെങ്കിലും രണ്ട് രാജ്യങ്ങൾ തമ്മിലുള്ള ബന്ധത്തിന്റെ കാര്യം വരുമ്പോൾ, അത് സാധാരണയായി ഔപചാരിക സംയുക്ത പ്രസ്താവനകൾ, വർക്കിംഗ് ഗ്രൂപ്പുകൾ, ധാരണാപത്രങ്ങൾ എന്നിവയെക്കുറിച്ചാണ്. തീർച്ചയായും, അതിന് അതിന്റേതായ പ്രാധാന്യമുണ്ട്, എന്നാൽ ഇന്ത്യയും അമേരിക്കയും തമ്മിലുള്ള ബന്ധം മുന്നോട്ട് കൊണ്ടുപോകുന്ന യഥാർത്ഥ എഞ്ചിൻ നമ്മുടെ ജനതകൾ തമ്മിലുള്ള ശക്തമായ ബന്ധമാണ്. വൈറ്റ് ഹൗസിന്റെ പുൽത്തകിടിയിൽ ഈ എഞ്ചിന്റെ ഉച്ചത്തിലുള്ള മുഴക്കം ഞങ്ങൾ കേട്ടു.
ശ്രേഷ്ഠരേ ,
താങ്കൾ പറഞ്ഞ കാര്യം ആവർത്തിക്കാൻ ഞാൻ ആഗ്രഹിക്കുന്നു. അതിവേഗം മാറിക്കൊണ്ടിരിക്കുന്ന ഇന്നത്തെ ആഗോള സാഹചര്യത്തിൽ, എല്ലാവരുടെയും കണ്ണുകൾ ലോകത്തിലെ ഏറ്റവും വലിയ രണ്ട് ജനാധിപത്യ രാജ്യങ്ങളിലാണ്, അതായത് ഇന്ത്യയിലും അമേരിക്കയിലും. ആഗോള സമാധാനത്തിനും സുസ്ഥിരതയ്ക്കും അതുപോലെ മനുഷ്യരാശിയുടെ ക്ഷേമത്തിനും ജനാധിപത്യ മൂല്യങ്ങളിൽ വിശ്വസിക്കുന്ന എല്ലാ ശക്തികൾക്കും നമ്മുടെ തന്ത്രപരമായ പങ്കാളിത്തം വളരെ നിർണായകവും പ്രാധാന്യമുള്ളതുമാണെന്ന് ഞാൻ വിശ്വസിക്കുന്നു.
ലോകത്തിന്റെ മുഴുവൻ സാധ്യതകളും വർധിപ്പിക്കുന്നതിൽ നമ്മൾ ഒരുമിച്ച് വിജയിക്കുമെന്ന് എനിക്ക് ഉറപ്പുണ്ട്.
ഇന്ന് ഞങ്ങളുടെ സംഭാഷണത്തിനിടയിൽ, അത്തരം നിരവധി വിഷയങ്ങൾ ഞങ്ങൾ ചർച്ച ചെയ്യുകയും ഞങ്ങളുടെ തന്ത്രപരമായ ബന്ധങ്ങൾക്ക് ഒരു പുതിയ മാനം നൽകുകയും ചെയ്യും. നമ്മുടെ സൗഹൃദത്തിന് ഒരിക്കൽ കൂടി ഞാൻ നിങ്ങളോട് ഹൃദയംഗമമായ നന്ദി രേഖപ്പെടുത്തുന്നു.
ND
(
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസ് ; വനിതാ ബോക്സിംഗിൽ സ്വർണമെഡൽ നേടിയതിന് പ്രധാനമന്ത്രി നിതു ഗംഗാസിനെ അഭിനന്ദിച്ചു
കോമൺവെൽത്ത് ഗെയിംസിൽ 48 കിലോഗ്രാം വനിതാ ബോക്സിംഗിൽ സ്വർണം നേടിയതിന് പ്രധാനമന്ത്രി ശ്രീ നരേന്ദ്ര മോദി നിതു ഘാംഗസിനെ അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
" കോമൺവെൽത്ത് ഗെയിംസിലെ ബോക്സിംഗിൽ കഠിനാധ്വാനം ചെയ്തതും അർഹതയുള്ളതുമായ സ്വർണ്ണ മെഡലിന് നിതു ഗംഗാസിന് അഭിനന്ദനങ്ങൾ. അവരുടെ വിജയം ബോക്സിംഗിനെ കൂടുതൽ ജനപ്രിയമാക്കും. അവരുടെ ഭാവി പ്രവർത്തനങ്ങൾക്ക് എന്റെ ആശംസകൾ."
--ND--
(
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ വെള്ളി മെഡൽ നേടിയ ചെസ് വനിതാ ടീമിന് പ്രധാനമന്ത്രിയുടെ അഭിനന്ദനം
ഏഷ്യൻ ഗെയിംസിൽ വെള്ളി മെഡൽ നേടിയ ചെസ് വനിതാ ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു;
“ഏഷ്യൻ ഗെയിംസിൽ വെള്ളിമെഡൽ നേടിയ നമ്മുടെ ചെസ് വനിതാ ടീമിന് അഭിനന്ദനങ്ങൾ. ഈ മെഡൽ അവരുടെ കഴിവിന്റെയും നിശ്ചയദാർഢ്യത്തിന്റെയും തെളിവാണ്."
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ ചികിത്സയിലുള്ള കോവിഡ് രോഗികളുടെ എണ്ണം തുടർച്ചയായി കുറഞ്ഞു, ഇന്ന് 1.85 ലക്ഷമായി.
28 സംസ്ഥാനങ്ങൾ/ കേന്ദ്ര ഭരണ പ്രദേശങ്ങളിൽ 5000ൽ താഴെ രോഗികൾ.
28 സംസ്ഥാനങ്ങൾ /കേന്ദ്ര ഭരണ പ്രദേശങ്ങളിൽ രോഗമുക്തി നിരക്ക് ദേശീയ ശരാശരിയേക്കാൾ കൂടുതൽ.
14 ലക്ഷത്തോളം പേർ കൊവിഡ്19 വാക്സിൻ സ്വീകരിച്ചു.
ഇന്ത്യയിൽ ചികിത്സയിലുള്ള കോവിഡ് രോഗികളുടെ എണ്ണം തുടർച്ചയായി കുറയുന്ന പ്രവണത തുടരുന്നു.1.85 ലക്ഷം പേരാണ് നിലവിൽ ചികിത്സയിലുള്ളത്. ഇത് ആകെ രോഗബാധിതരുടെ 1.74 % മാത്രമാണ്.
കഴിഞ്ഞ 24 മണിക്കൂറിൽ രാജ്യത്ത് പുതുതായി 17,130 പേരാണ് രോഗ മുക്തരായത്.14,256 പേർക്കാണ് കഴിഞ്ഞ 24 മണിക്കൂറിൽ രാജ്യത്ത് പുതുതായി രോഗം സ്ഥിരീകരിച്ചത്.
28 സംസ്ഥാനങ്ങൾ/ കേന്ദ്ര ഭരണ പ്രദേശങ്ങളിൽ അയ്യായിരത്തിൽ താഴെ മാത്രം രോഗികൾ.
ആകെ രോഗമുക്തരുടെ എണ്ണം 1,03,00,838 ആയി ഉയർന്നു. 96.82%ആണ് രോഗമുക്തി നിരക്ക്. ചികിത്സയിൽ ഉള്ളവരുടെയും ആകെ രോഗബാധിതരുടെയും എണ്ണം തമ്മിലുള്ള അന്തരം വർധിച്ച് 1,01,15,176 ആയി.
28 സംസ്ഥാനങ്ങൾ/ കേന്ദ്രഭരണ പ്രദേശങ്ങളിൽ രോഗമുക്തി നിരക്ക് ദേശീയ ശരാശരിയേക്കാൾ കൂടുതൽ.
2021 ജനുവരി 23 രാവിലെ എട്ടുമണി വരെയുള്ള കണക്കുകൾ പ്രകാരം 14 ലക്ഷത്തോളം ഗുണഭോക്താക്കൾ രാജ്യമെമ്പാടും നടത്തിവരുന്ന വാക്സിനേഷൻ പ്രക്രിയയിലൂടെ വാക്സിൻ സ്വീകരിച്ചു. കഴിഞ്ഞ 24 മണിക്കൂറിൽ 6,241 സെഷനുകളിലായി 3,47,058 പേർ വാക്സിൻ സ്വീകരിച്ചു. ഇതുവരെ 24,408സെഷനുകൾ നടന്നു.
പുതുതായി രോഗമുക്തരായവരുടെ 84.30% വും പത്ത് സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്. 6,108 പേർ രോഗ മുക്തരായ കേരളമാണ് കഴിഞ്ഞ 24 മണിക്കൂറിൽ രോഗമുക്തി നേടിയവരുടെ എണ്ണത്തിൽ മുന്നിൽ.
മഹാരാഷ്ട്രയില് 3,419 പേരും കർണാടകയിൽ 890 പേരും രോഗ മുക്തരായി.
പുതിയ രോഗബാധിതരുടെ 79.99%വും 6 സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്. കേരളത്തിലാണ് കൂടുതല് – 6,753 പേര്. മഹാരാഷ്ട്രയിൽ 2,779 പേര്ക്കും തമിഴ്നാട്ടിൽ 574 പേർക്കുംഇന്നലെ രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ 152 പേരാണ് കോവിഡ് ബാധിച്ച് മരിച്ചത്. ഇതില് 75.66% വും എട്ട് സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്. ഏറ്റവും കൂടുതൽ മരണം റിപ്പോർട്ട് ചെയ്തത് മഹാരാഷ്ട്രയിലാണ്- 50 പേർ. കേരളത്തിൽ 19 പേർ മരിച്ചു.
പ്രധാനമന്ത്രിയുടെ ഓഫീസ്
നവ ഇന്ത്യയ്ക്ക് വേണ്ടിയുള്ള ബജറ്റ് രാജ്യത്തെ ചൈതന്യവത്താക്കും: പ്രധാനമന്ത്രി
ബജറ്റ് പാവപ്പെട്ടവരെ ശാക്തീകരിക്കും; കര്ഷകര്ക്ക്
ഉത്തേജനം നല്കും; സാമ്പത്തികവളര്ച്ചക്ക് പ്രചോദനം
നല്കും: പ്രധാനമന്ത്രി.
12 കോടി കര്ഷകരും അവരുടെ കുടുംബങ്ങളും; 3 കോടി
ഇടത്തരക്കാരായ നികുതി നികുതിദായകര്ക്കും നേരിട്ട്
ഗുണം ലഭിക്കും: പ്രധാനമന്ത്രി
5 ഏക്കറില് താഴെ ഭൂമിയുള്ള കര്ഷകര്ക്ക്
പി.എം. കിസാന് നിധി വലിയ സഹായമാകും.
പി.എം. ശ്രം യോഗി മന്ഥന് യോജനയിലൂടെ
അസംഘടിതമേഖലയുടെ താല്പര്യം കൂടുതല്
സംരക്ഷിക്കപ്പെടും
ന്യൂഡല്ഹി, 01 ഫെബ്രുവരി 2019
നവ ഇന്ത്യയ്ക്ക് വേണ്ടിയുള്ള ഈ ബജറ്റ് രാജ്യത്തെ ചൈതന്യവത്താക്കുമെന്ന് കേന്ദ്ര ബജറ്റിനെ അഭിനന്ദിച്ചുകൊണ്ട് പ്രധാനമന്ത്രി ശ്രീ നരേന്ദ്രമോദി പറഞ്ഞു.
(12 കോടി കര്ഷകര് അവരുടെ കുടുംബങ്ങള്, 3 കോടി ഇടത്തരം നികുതിദായകര് പ്രൊഫഷണലുകള് അവരുടെ കുടുംബങ്ങള്, 30-40 കോടി തൊഴിലാളികല്ലൊം നവ ഇന്ത്യയ്ക്ക് വേണ്ടിയുള്ള ബജറ്റിന് നന്ദിരേഖപ്പെടുത്തുമെന്ന് ട്വീറ്റുകളിലൂടെയും 2019-20ലെ ബജറ്റ് അവതരിപ്പിച്ചതിന് ശേഷമുള്ള പ്രസ്താവനയിലൂടെയും പ്രധാനമന്ത്രി പറഞ്ഞു.
കര്ഷകക്ഷേമം മുതല് മദ്ധ്യവര്ഗ്ഗംവരെ ആദായ നികുതി ആശ്വാസം മുതല് അടിസ്ഥാന സൗകര്യം വരെ ഉല്പ്പാദനം മുതല് സൂക്ഷ്മ, ചെറുകിട, ഇടത്തരം സംരംഭങ്ങള് വരെ പാര്പ്പിടം മുതല് ആരോഗ്യസംരക്ഷണം വരെ വികസനത്തിന്റെ ഗതി വേഗതം വര്ദ്ധന മുതല് നവ ഇന്ത്യവരെ നിരവധി ജീവിതങ്ങളെ സ്പര്ശിച്ച എന്.ഡി.എ ഗവണ്മെന്റിന്റെ വികസന സംരംഭങ്ങള് ബജറ്റ് നിര്ദ്ദേശങ്ങളില് പ്രതിഫലിക്കുന്നുണ്ടെന്ന് പ്രധാനമന്ത്രി പറഞ്ഞു.
ദാരിദ്ര്യത്തിന്റെ വിലങ്ങുകളില് നിന്ന് കൂടുതല് ജനങ്ങള് മോചിതരാകുന്നത് കാണുന്നതില് സന്തോഷമുണ്ടെന്ന് അദ്ദേഹം പ്രതികരിച്ചു. നമ്മുടെ നവ-മദ്ധ്യവര്ഗ്ഗങ്ങള് വളരുകയാണ്, അതോടൊപ്പം അവരുടെ സ്വപ്നങ്ങളും. മദ്ധ്യവര്ഗ്ഗത്തിനുള്ള നികുതിയിളവിനെ അഭിനന്ദിച്ച പ്രധാനമന്ത്രി, രാജ്യത്തിന്റെ വികസനത്തിന് വേണ്ടി നടത്തിയ വലിയ സംഭാരനകള്ക്ക് അവരെ വന്ദിക്കുകയാണെന്ന് പറഞ്ഞു.
ബജറ്റിലെ കര്ഷകാനുകൂല സംരംഭങ്ങളെക്കുറിച്ച് വര്ഷങ്ങളായി കര്ഷകര്ക്ക് വേണ്ടി നിരവധി സംരംഭങ്ങള്ക്ക് തുടക്കം കുറിയ്ക്കുന്നുണ്ട്, എന്നാല് ദുഃഖകരമെന്ന് പറയട്ടെ കര്ഷകര് ഒരിക്കലും ഈ പദ്ധതികളുടെ പരിധിയില് വന്നിരുന്നില്ലെന്ന് ചൂണ്ടിക്കാട്ടി അ്രദ്ദേഹം പരിതപിച്ചു. കര്ഷകക്ഷേമത്തില് പി.എം. കിസ്സാന് നിധി ചരിത്രപരമായ ഒരു ചുവട്വയ്പ്പാണ്, 5 ഏക്കറിന് താഴെ ഭൂമിയുള്ള കര്ഷകരെ ഇത് സഹായിക്കുമെന്ന് അദ്ദേഹം പറഞ്ഞു. മൃഗസംരക്ഷണ മേഖല, മത്സ്യമേഖല എന്നിവയും നവ ഇന്ത്യയ്ക്ക് വേണ്ടിയുള്ള ബജറ്റില് ശ്രദ്ധിക്കപ്പെട്ടിട്ടുണ്ടെന്ന് പ്രധാനമന്ത്രി കൂട്ടിച്ചേര്ത്തു.
അസംഘടിതമേഖലയുടെ താല്പര്യങ്ങള് സംരക്ഷിക്കുന്നതിന്റെ പ്രാധാന്യത്തിന് അധിവരയിട്ടുകൊണ്ട്, പി.എം. ശ്രമ യോഗി മന്ഥന് യോജന വലിയ സഹായമായിരിക്കുമെന്ന് പ്രധാനമന്ത്രി പറഞ്ഞു. ഈ മേഖലയില് അവരുടെ താല്പര്യങ്ങളുടെ കൂടുതല് സംരക്ഷണം ആവശ്യമായിരുന്നു, നവ ഇന്ത്യയ്ക്ക് വേണ്ടിയുള്ള ബജറ്റ് അത് ചെയ്തിട്ടുണ്ട്. സാമൂഹിക സുരക്ഷാ പദ്ധതിയായ ആയുഷ്മാന് ഭാരത് യോജനയും അവരുടെ ജീവിതത്തെ സ്പര്ശിക്കാന് പോകുകയാണെന്ന് പ്രധാനമന്ത്രി കൂട്ടിചേര്ത്തു.
വികസനത്തിന്റെ ഗുണഫലം സമൂഹത്തിന്റെ എല്ലാ വിഭാഗങ്ങളിലേക്കും എത്തിപ്പെടുന്നുവെന്ന് ഉറപ്പാക്കേണ്ടത് അനിവാര്യമാണെന്ന് പറഞ്ഞുകൊണ്ട് പ്രധാനമന്ത്രി ചുരുക്കി. ''ബജറ്റ് പാവപ്പെട്ടവരെ ശാക്തീകരിക്കും, കര്ഷകകര്ക്ക് ഉത്തേജനം നല്കും, സാമ്പത്തികവളര്ച്ചയ്ക്ക് പ്രചോദനം നല്കും'' അദ്ദേഹം പറഞ്ഞു.
RS MRD - 93
റെയില്വേ മന്ത്രാലയം
റെയില്വേയില് പാരാമെഡിക്കല് തസ്തികകളിലേയ്ക്കുള്ള ഏറ്റവും വലിയ റിക്രൂട്ട്മെന്റിന് നാളെ തുടക്കം
കേരളത്തില്നിന്ന് 35,496 ഉദ്യോഗാര്ത്ഥികള്
ഇന്ത്യന് റെയില്വേയിലെ പാരാ മെഡിക്കല് വിഭാഗത്തിലെ 1923 തസ്തികകളിലേക്ക് നിയമനത്തിനായി നടത്തുന്ന കമ്പ്യൂട്ടര് അധിഷ്ഠിത പരീക്ഷയ്ക്ക് നാളെ  തുടക്കമാകും. നാളെമുതല്മൂന്നു ദിവസങ്ങളിലായാണ് പരീക്ഷ നടത്തുന്നത്. ഒരുദിവസം മൂന്നു ഷിഫ്റ്റുകളിലായാണ് പരീക്ഷ നടത്തുക. രാജ്യത്തെ 107 നഗരങ്ങളിലെ 345 കേന്ദ്രങ്ങളിലായി 4.39 ലക്ഷം ഉദ്യോഗാര്ത്ഥികളാണ് പരീക്ഷ എഴുതുന്നത്. സ്റ്റാഫ് നഴ്സ്, ഡയറ്റീഷ്യന്, ഹെല്ത്ത് ആന്റ് മലേരിയ ഇന്സ്പെക്ടര്, ഫാര്മസിസ്റ്റ്, ഒപ്റ്റോമെട്രിസ്റ്റ്, റേഡിയോഗ്രാഫര് തുടങ്ങിയ തസ്തികകളിലേക്കാണ് ഈ പരീക്ഷ വഴി നിയമനം നടത്തുന്നത്. 50% ഉദ്യോഗാര്ത്ഥികളുംസ്റ്റാഫ് നഴ്സ് തസ്തികയിലേക്കാണ് അപേക്ഷിച്ചിരിക്കുന്നത്. പാരാമെഡിക്കല് തസ്തികകളിലേക്ക് റെയില്വേ നടത്തുന്ന ഏറ്റവും വലിയ റിക്രൂട്ട്മെന്റാണിത്.
സാമ്പത്തികമായി പിന്നാക്കം നില്ക്കുന്നവര്ക്ക് സംവരണം നല്കുന്ന റെയില്വേയുടെ ആദ്യ പരീക്ഷകൂടിയാണിത്. മൊത്തം ഒഴിവുകളുടെ 10 ശതമാനം സാമ്പത്തികമായി പിന്നാക്കം നില്ക്കുന്നവര്ക്കായി നീക്കിവെച്ചിരിക്കുന്നു. ഈ വിഭാഗത്തില്പ്പട്ട 4654 ഉദ്യോഗാര്ത്ഥികളാണ് പരീക്ഷയെഴുതുന്നത്.
90 മിനിറ്റാണ് പരീക്ഷയുടെദൈര്ഘ്യം. പ്രൊഫഷനല് ശാഖ, പൊതുവിജ്ഞാനം, പൊതു ഗണിതം, പൊതുവായസാമര്ത്ഥ്യവുംമാനസിക ശേഷിയും, ശാസ്ത്രംതുടങ്ങിയ മേഖലകളില് നിന്നുള്ള ഒബ്ജക്റ്റീവ് മാതൃകയിലുള്ള മള്ട്ടിപ്പിള്ചോയിസ്ചോദ്യങ്ങള് പരീക്ഷയില്ഉള്പ്പെടുത്തിയിട്ടുണ്ട്.ഇംഗ്ലീഷ്, ഹിന്ദി എന്നിവഉള്പ്പെടെ 15 വ്യത്യസ്ത ഭാഷകളില്ചോദ്യങ്ങള് തയ്യാറാക്കിയിട്ടുണ്ട്. ഉദ്യോഗാര്ത്ഥികള്ക്ക് ഇംഗ്ലീഷിലും തങ്ങള് തിരഞ്ഞെടുത്ത ഒരു ഭാഷയിലുംചേദ്യങ്ങള് കാണാനാകും.
ഏറ്റവുംകൂടുതല് ഉദ്യോഗാര്ത്ഥികള് അപേക്ഷിച്ചിട്ടുള്ളത് ഉത്തര് പ്രദേശില് നിന്നാണ്- 64596 പേര്. രണ്ടാം സ്ഥാനത്തുള്ള രാജസ്ഥാനില് നിന്ന് 62,772 ഉദ്യോഗാര്ത്ഥികളുംമൂന്നാംസ്ഥാനത്തുള്ള മഹാരാഷ്ട്രയില് നിന്ന് 38097 ഉദ്യോഗാര്ത്ഥികളുമാണുള്ളത്. കേരളത്തില്നിന്ന് 35,496 ഉദ്യോഗാര്ത്ഥികളാണ് പരീക്ഷയെഴുതുന്നത്. ഈ പരീക്ഷക്കായി അപേക്ഷിച്ചവരില് 62 ശതമാനവും വനിതകളാണ്. 28 ഭിന്നലിംഗക്കാരും അപേക്ഷകരില്പ്പെടുന്നു.
(AM/MRD
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 107.63 കോടി പിന്നിട്ടു
ന്യൂഡൽഹി: നവംബർ 4 , 2021
കഴിഞ്ഞ 24 മണിക്കൂറിൽ 30,90,920 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 107.63 കോടി  പിന്നിട്ടു.1,08,50,694 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 15,054 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,37,12,794. ആയി. ദേശീയ രോഗമുക്തി നിരക്ക് 98.23%.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 130-ാം ദിവസവും പുതിയ പ്രതിദിന രോഗബാധിതരുടെ എണ്ണം 50,000-ത്തിൽ താഴെയാണ്.
കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 12,885 പേർക്കാണ്.
നിലവിൽ രാജ്യത്ത് ചികിത്സയിലുള്ളത് 1,48,579 പേരാണ് . 253 ദിവസത്തെ താഴ്ന്ന നിലയിൽ . നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.43 ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 10,67,914 പരിശോധനകൾ നടത്തി. ആകെ 61.23 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.17 ശതമാനമാണ് - 41 ദിവസമായി 2% ത്തിൽ താഴെ.
പ്രതിദിന രോഗസ്ഥിരീകരണ നിരക്ക് 1.21 ശതമാനമാണ്. കഴിഞ്ഞ 31 ദിവസമായി ഇത് 2 ശതമാനത്തിൽ താഴെയും, 66 ദിവസമായി 3 ശതമാനത്തിൽ താഴെയുമാണ്.
SKY
(Visitor Counter : 103
ധനകാര്യ മന്ത്രാലയം
ജിഎസ്ടി കൗണ്സിലിന്റെ 48-ാമത് യോഗം വെര്ച്വലായി കേന്ദ്ര ധനമന്ത്രി ശ്രീമതി നിര്മ്മല സീതാരാമന് അധ്യക്ഷതയില് നടന്നു
ചെറുകിട സംരംഭങ്ങള്ക്ക് ഇ-കൊമേഴ്സ് സൗകര്യം ലഭ്യമാക്കും
ജി എസ ടി നിയമങ്ങളിൽ ഇളവുകൾ
ജിഎസ്ടി കൗണ്സിലിന്റെ 48-ാമത് യോഗം വെര്ച്വലായി കേന്ദ്ര ധനമന്ത്രി ശ്രീമതി നിര്മ്മല സീതാരാമന് അധ്യക്ഷതയില് നടന്നു
132ാം വകുപ്പിനു കീഴിലുള്ള ചില കുറ്റകൃത്യങ്ങള് ക്രിമിനല് കുറ്റങ്ങളല്ലാതാക്കാനും പ്രോസിക്യൂട്ട് ചെയ്യുന്നതിനുള്ള നികുതിത്തുകയുടെ പരിധി വര്ദ്ധിപ്പിക്കാനും ജിഎസ്ടി കോമ്പൗണ്ടിംഗ് തുക കുറയ്ക്കാനും ജി.എസ്.ടി. കൗണ്സിലിന്റെ ശുപാര്ശ
ചെറുകിട സംരംഭങ്ങള്ക്ക് ഇ-കൊമേഴ്സ് സൗകര്യം ലഭ്യമാക്കണമെന്ന് ജി.എസ്.ടി. കൗണ്സില് ശുപാര്ശ ചെയ്തു. പെട്രോളില് ചേര്ക്കുന്ന ഈഥൈല് ആല്ക്കഹോളിനു ചുമത്തിവരുന്ന ജി.എസ്.ടി. ഗണ്യമായി കുറയ്ക്കാനും കേന്ദ്ര ധനകാര്യ മന്ത്രി ശ്രീമതി നിര്മല സീതാരാമന്റെ അധ്യക്ഷതയില് ചേര്ന്ന 48-ാമത് ജിഎസ്ടി കൗണ്സില് നിര്ദേശിച്ചു. യോഗത്തില് കേന്ദ്ര ധനകാര്യ സഹമന്ത്രി ശ്രീ പങ്കജ് ചൗധരിയും സംസ്ഥാനങ്ങളിലെയും നിയമനിര്മാണ സഭകളുള്ള കേന്ദ്ര ഭരണ പ്രദേശങ്ങളിലെയും ധനമന്ത്രിമാരും ധനകാര്യ, സംസ്ഥാന/ കേന്ദ്ര ഭരണ മന്ത്രാലങ്ങളിലെ മുതിര്ന്ന ഉദ്യോഗസ്ഥരും പങ്കെടുത്തു.
ജിഎസ്ടി നികുതി നിരക്കുകളിലെ മാറ്റങ്ങള്, വ്യാപാരം സുഗമമാക്കുന്നതിനുള്ള നടപടികള്, ജിഎസ്ടി വ്യവസ്ഥകള് പാലിക്കുന്നതു കാര്യക്ഷമമാക്കുന്നതിനുള്ള നടപടികള് എന്നിവയുമായി ബന്ധപ്പെട്ട ശുപാര്ശകളാണ് ജിഎസ്ടി കൗണ്സില് പ്രധാനമായും നല്കിയത്.
റജിസ്റ്റര് ചെയ്തിട്ടില്ലാത്ത വിതരണക്കാര്ക്കും സംയോജിത നികുതിദായകര്ക്കും ഇ-കൊമേഴ്സ് ഓപ്പറേറ്റര്മാര് വഴി സംസ്ഥാനാന്തര ചരക്കു വിതരണം നടത്താന് അനുവദിക്കുന്നതിനു തത്വത്തില് അനുമതി നല്കി. ചില വ്യവസ്ഥകള്ക്കു വിധേയമായിരിക്കും ഇത്തരത്തില് അനുവാദം നല്കുന്നത്.
പെട്രോളില് ചേര്ക്കുന്നതിനായി എണ്ണശുദ്ധീകരണ ശാലകള്ക്കു നല്കുന്ന ഈഥൈല് ആല്ക്കഹോളിന്റെ നികുതി 18 ശതമാനത്തില്നിന്ന് അഞ്ചു ശതമാനമായി താഴ്ത്തണമെന്നാണ് കൗണ്സില് നിര്ദേശിച്ചിരിക്കുന്നത്. അഞ്ചു ശതമാനം നികുതി ഈടാക്കിവരുന്ന ചില്ക്ക ഉള്പ്പെടെയുള്ള പയര്വര്ഗ്ഗങ്ങളുടെ തൊണ്ടിനും ചുനി/ചൂരി, ഖണ്ഡ എന്നിവയുള്പ്പെടെയുള്ള സാന്ദ്രീകൃത ഇനങ്ങള്ക്കും ജി.എസ്.ടി. ഒഴിവാക്കണമെന്നും നിര്ദേശിച്ചു.
കോംപന്സേഷന് സെസിന്റെ വര്ധിച്ച നിരക്കായ 22% ബാധകമായിരിക്കുക നാലു വ്യവസ്ഥകള് ബാധകമായ വാഹനങ്ങള്ക്കായിരിക്കുമെന്നു സ്ഥിരീകരിക്കാന് തീരുമാനിക്കുകയും ചെയ്തു. എസ്.യു.വി. വിഭാഗത്തില് പെടുന്നതും 1500 സിസിയിലേറെ എഞ്ചിന് കപ്പാസിറ്റിയുള്ളതും 4000 മില്ലീമീറ്ററിലേറെ നീളമുള്ളതും 170 മില്ലീമീറ്ററിലേറെ ഗ്രൗണ്ട് ക്ലിയറന്സുള്ളതുമായ വാഹനങ്ങളാണ് ഈ ഗണത്തില്പ്പെടുക.
പ്രോസിക്യൂഷന് ബാധകമാവുക രണ്ടു കോടിയിലേറെ രൂപ നികുതിയുള്ള സാഹചര്യങ്ങളില് മാത്രമായിരിക്കും. നിലവില്, ഒരു കോടിയിലേറെ രൂപ നികുതിയുണ്ടെങ്കില് പ്രോസിക്യൂഷന് നടപടികള് കൈക്കൊള്ളാം.
132ാം വകുപ്പിനു കീഴിലുള്ള ചില കുറ്റകൃത്യങ്ങള് ക്രിമിനല് കുറ്റങ്ങളല്ലാതാക്കാനും പ്രോസിക്യൂട്ട് ചെയ്യുന്നതിനുള്ള നികുതിത്തുകയുടെ പരിധി വര്ദ്ധിപ്പിക്കാനും ജിഎസ്ടി കോമ്പൗണ്ടിംഗ് തുക കുറയ്ക്കാനും കൗണ്സില് ശുപാര്ശ ചെയ്തിട്ടുണ്ട്.
മൂന്ന് നടപടികൾ ക്രിമിനൽ കുറ്റമല്ലാതാക്കാൻ റ്റീരുമാനിച്ചിട്ടുണ്ട്. നികുതി പരിശോധനയ്ക്കു എത്തുന്ന ഉദ്യോഗസ്ഥരെ തടസ്സപ്പെടുത്തുക, രേഖകളും വിവരങ്ങളും നൽകാതിരിക്കുക , കൃത്യമല്ലാത്ത രേഖകൾ കൊടുക്കുക എന്നിവയെയാണ് ക്രിമിനൽ കുറ്റമല്ലാതാക്കി കടുത്ത ശിക്ഷയിൽ നിന്ന് ഒഴിവാക്കിയത്. വ്യാജ നികുതി ബില് തയ്യാറാക്കുന്നത് തുടർന്നും ക്രിമിനൽ കുട്ട്ടം തന്നെയാകും.
മന്ത്രിസഭ
പ്രധാനമന്ത്രി ഗരീബ് കല്യാണ് യോജനയുടെ ആനുകൂല്യം ഉജ്ജ്വല ഗുണഭോക്താക്കള്ക്ക് ലഭിക്കുന്നതിനുള്ള സമയപരിധി നീട്ടാനുള്ള തീരുമാനത്തിന് കേന്ദ്രമന്ത്രിസഭയുടെ അംഗീകാരം
ന്യൂഡൽഹി, ജൂലൈ 08, 2020
ഉജ്ജ്വല ഗുണഭോക്താക്കള്ക്ക് പ്രധാനമന്ത്രി ഗരീബ് കല്യാണ് യോജനയുടെ ആനുകൂല്യം ലഭിക്കുന്നതിനുള്ള സമയപരിധി 3 മാസം നീട്ടി നല്കാനുള്ള പെട്രോളിയം, പ്രകൃതി വാതക മന്ത്രാലയത്തിന്റെ നിര്ദേശത്തിന് കേന്ദ്ര മന്ത്രിസഭ അംഗീകാരം നല്കി. 2020 ജൂലൈ 1 മുതല് മൂന്ന് മാസത്തേയ്ക്ക് കാലാവധി നീട്ടി നല്കാനാണ് പ്രധാനമന്ത്രി നരേന്ദ്രമോദിയുടെ അധ്യക്ഷതയില് ഇന്ന് ചേര്ന്ന കേന്ദ്രമന്ത്രി സഭായോഗം തീരുമാനിച്ചത്.
പ്രധാനമന്ത്രി ഉജ്ജ്വല യോജന വഴി പാചക വാതക കണക്ഷന് നേടിയ പാവപ്പെട്ട കുടുംബങ്ങളെയും പ്രധാനമന്ത്രി ഗരീബ് കല്യാണ് പദ്ധതിയില് ഉള്പ്പെടുത്തിയിരുന്നു. പി.എം.ജി.കെ.വൈ - ഉജ്ജ്വല പദ്ധതി വഴി, ഉജ്ജ്വല യോജന ഗുണഭോക്താക്കള്ക്ക് 2020 ഏപ്രില് ഒന്ന് മുതല് മൂന്ന് മാസത്തേയ്ക്ക് സൗജന്യമായി പാചകവാതക സിലിണ്ടറുകള് നിറച്ച് നല്കിയിരുന്നു. അതുപ്രകാരം, ഏപ്രില് മുതല് ജൂണ് വരെയുള്ള കാലയളവില് 9,709.86 കോടി രൂപ ഗുണഭോക്താക്കളുടെ ബാങ്ക് അക്കൗണ്ടില് നേരിട്ട് നിക്ഷേപിക്കുകയും ചെയ്തു. 11.97 കോടി സിലിണ്ടറുകളാണ് ഉജ്ജ്വല ഗുണഭക്താക്കള്ക്ക് ഈ കാലയളവില് നല്കിയത്.
(പദ്ധതി അവലോകനം ചെയ്യവേ, പി.എം.യു.വൈ. ഗുണഭോക്താക്കളില് ചിലര്, പദ്ധതി കാലയളവില് സിലിണ്ടര് റീഫില് ചെയ്യുന്നതിന് നല്കിയ തുക വിനിയോഗിച്ചിട്ടില്ലെന്ന് കണ്ടെത്തി. അതിനാല്, സിലിണ്ടറിനായുള്ള അഡ്വാന്സ് തുക ഉപയോഗിക്കുന്നതിന് മൂന്ന് മാസം കൂടി നീട്ടി നല്കാന് തീരുമാനിക്കുകയായിരുന്നു. പാചക വാതക സിലിണ്ടര് വാങ്ങുന്നതിനായി അക്കൗണ്ടില് തുക ക്രെഡിറ്റ് ചെയ്യപ്പെട്ടവരും എന്നാല് സിലിണ്ടര് വാങ്ങാന് ഇതുവരെ സാധിക്കാത്തതുമായ പി.എം.യു.വൈ. ഗുണഭോക്താക്കള്ക്കാണ് ഈ ആനുകൂല്യം ലഭിക്കുക. ഇതിനോടകം തുക അക്കൗണ്ടില് ക്രെഡിറ്റ് ചെയ്യപ്പെട്ടവര്ക്ക്, 2020 സെപ്തംബര് 30 വരെ സൗജന്യമായി സിലിണ്ടര് റീഫില് ചെയ്യാവുന്നതാണ്.